ইফতারিতে জনপ্রিয় খাবার
স্বাস্থ্যকর ইফতার কি খাবেন?
ইফতারের খাবার তিনভাগে ভাগ করে গ্রহণ করার চেষ্টা করতে হবে। প্রথম ভাগে শুধু ১-২ গ্লাস পানি, খেজুর, যেকোনো একটি ফল খেতে পারেন। ইফতারের শুরুতেই চিনি, লবণযুক্ত পানীয় খাওয়া উচিত নয়।
দ্বিতীয় ধাপে মাগরিবের নামাজ পড়ার পর পানীয় গ্রহণ করতে হবে। সব পানীয় স্বাস্থ্যকর হবে যদি চিনি ব্যবহার না করেন। পানীয় হতে পারে ফলের রস, লেবুপানি, বেলের শরবত, টকদই দিয়ে তৈরি লাচ্ছি, ডাবের পানি ইত্যাদি।
পানীয়র সঙ্গে খেতে হবে ইফতারের প্রধান খাবার। ইফতারের প্রধান খাবারে প্রতিদিন একই ধরনের জিনিস না রেখে একেক দিন একেক ধরনের খাবার রাখার চেষ্টা করতে হবে। যেকোনো একটা কার্বহাইড্রেটযুক্ত খাবার রাখতে হবে। নুডলস, রুটি-পরোটা, দই-চিড়া, সবজি খিচুড়ি, ছোলা-মুড়ি ইত্যাদি খাবার একদিনে ইফতারে না রেখে প্রত্যেকদিন যেকোনো একটা রাখতে হবে।